109 



Paa en Rejse i Holsten 1898 fandt Rosenkjær Rav-Pindelag ved 

 Itzehoe (og Wandsbeck?) og samlede et anseligt Materiale af Plante- 

 rester i disse Lag. Om Itzehoe meddeler han (1898, S. 72), at der 

 i den nederste Moræne findes talrige „Blokke", de fleste tertiære, men 

 „enkelte mindre skandinaviske Sandblokke imellem". I tre af disse 

 var der sorte Striber med Planterester. „Disse Sandblokke svarede i 

 alle Maader fuldt ud til Sandblokkene i Nordsjælland". I Breve, der 

 fulgte med det herfra indsamlede Materiale, giver Rosenkjær desuden 

 følgende Oplysninger: Prøve I samledes i en Sandblok i den nederste 

 Moræne i Teglværksgraven ; Graven var c. 40 m. dyb ; den sorte fossil- 

 førende Stribe var ganske tynd, knap 1 U" (6 mm.); den var omgivet 

 af grønligt Sand. Prøve II toges i en grønlig Sandblok i den nederste 

 Moræne i Teglværksgravens Bund. Her fandtes ingen sammenhæn- 

 gende sort Stribe, men kun tynde Plader, der laa spredte omkring i 

 det meget fine Sand. Den sorte Stribe, hvoraf Prøve III toges, var c. 

 2" (5 cm.) tyk; Sandet var meget grovere end i de to andre Prøver; 

 Prøven toges i en Sandblok i den nederste Moræne. Prøve X stam- 

 mer fra en lille Sandblok i den øverste Kant af Morænen i samme 

 Grav 2 ). 



Om Wandsbeck skriver Rosenkjær (in litt.): ..Prøven blev taget 

 i Meyer's Teglværk i et stribet Grus- og Sandlag, som gaar fra Jord- 

 overfladen nedad, i 7 m. Dybde under Jordoverfladen. Den sorte Stribe 

 var næsten 2" (5 cm.) tyk. Hele Laget er vel nok interglacialt. 

 I hvert Fald er det yngre end den nederste Moræne." 



Sandet var ret grovt, og Laget indeholdt meget faa Frø {Taxus, 

 Hippuris og Menyanthes); det er vel tvivlsomt, om det er et egentligt 

 Rav-Pindelag. 



Hvor langt mod Syd Rav-Pindelagene og deres Flora kan følges, 

 véd jeg ikke. I Sachsen synes de — efter Morgenroth (1883) — ikke 

 at forekomme. I Hannover har jeg selv forgæves søgt efter dem. Ved 

 Trave-Elben-Kanalen (mellem Liibeck og Lauenburg) fandt Rosen- 

 kjær (1898, S. 72) „ikke ringeste Tegn til" Sandblokke i den nedre 

 Moræne, men vel en Del Rav- og Kulstykker, som kunde tyde paa, 

 at „skandinaviske Sandblokke med sorte Striber kunde have ydet et 

 Bidrag til dets [Morænelerets] Dannelse." 



Sverige. 



Hven. I Sommeren 1895 paaviste Rosenkjær talrige Rav-Pinde- 

 lag paa Hven (1896,2); i Petersen & Frimodt's store Teglværksgrav 



*) Disse 4 Prøver har jeg slaaet sammen i Tabellen nedenfor, da de indeholder 

 ganske samme Flora. 



